**Bodils BogCafé**

**Bodil Quist**

Bodil har altid godt kunne lide at læse bøger. Som barn og i de tidlige ungdomsår slugte hun den ene bog efter den anden. Specielt kunne hun godt lide de mange kvinderomaner. I dag er det meget krimier og en enkel selvbiografi en gang imellem.

I gymnasiet var hun medlem af caféudvalget som stod for at arrangere fredagsbar. Her havde hun fået indført kaffe på menukortet. Der blev bl.a. indkøbt en kaffemaskine og hun begyndte af servere irish coffee.

Efter gymnasiet blev Bodil uddannet som bogbinder og har i mange år arbejde på Albert Andersens Bogbinderiet på Amager. Bogbinderiet lå på Carolinevej, hvorfor det i daglig tale blev kaldt ABC-fabrikken eller kort og godt ABC.

På det seneste er Bodil blevet arbejdsløs efter at hendes arbejdsplads er blevet lukket og produktionen er blevet flyttet til de baltiske lande. I de sidste mange år fungerede hun som ordremodtager, men hun kunne efterhånden godt mærke, at ordreindgangen blev mindre og mindre år for år. Til sidst var de kun 5 ansatte på bogbinderiet. Da de var flest, var de tæt på 20 ansatte lige fra direktøren til fejedrengen. Sidste år valgte Albert Andersen efter mange svære overvejelser at lukke bogbinderiet og selv gå på pension. Den sidste dag på ABC var både en sorgens dag og en stor lettelse. Nu var det tid til at prøve noget nyt tænkte Bodil.

I dag er Bodil 51 år, arbejdsløs og med stor appetit på at prøve noget nyt. Efter at have søgt snart sagt alverdens typer sekretærjob i og uden for hovedstadsområdet har hun med hjælp fra en iværksætter-konsulent fra kommunen besluttet at realiser en af sin teenager drømme – at få sin egen bogcafé. Den skal bære navnet Bodils BogCafé - intet mindre.

**Familie**

Bodil har fra et tidligere ægteskab to dejlige børn. Johann på 17 år. En rigtig guttermand hvis man spørger hans venner. Han har mange drømme for livet - lige som sin mor, men vil først på gammeldags langfart ned igennem Tyskland, hvor han gerne vil besøge byen Mainz. Guderne må vide hvorfor lige netop denne by -tænker Bodil for sig selv.

Og så hendes elskede datter Luise. En rigtig heldig kartoffel ifølge hendes veninder fordi hun på det seneste var blevet optaget på skuespilleruddannelsen. Luise har lige fra barns bens af været fast besluttet på enten at blive forfatter eller skuespiller.

Bodil har også en kæreste Lars Søren, som hun mødes med en gang imellem. Lars Søren bliver også kaldt filosoffen da han elsker at diskuter på baggrund af en god bog og en kop kaffe lavet på stempelkande. Lars Søren er bedst til at snakke og filosofere og knapt så god til alt det praktiske. Lars Søren bor tæt ved Assistens Kirkegård. Ca. 20 min på cykel fra det centrale Østerbro, hvor Bodil bor til leje. Nærmere bestemt i Viborggade.

**Placering**

Bodil har overvejet placeringen af hendes bogcafé meget nøje og har fundet frem til to mulige placeringer. Den mest spændende, men og så den dyreste løsning er en placering i den indre by i København i det gamle jødiske kvarter hvor der er tradition for fordybelse og en intellektuel snak over en kop kaffe. Alternativt skal det være på Østerbro, hvor hun selv boer. Her vil cafemiljøet med fokus på den gode café latte være vigtig. Så kommer den litterære snak og bøgerne lidt i anden række.

**Økonomi**

Bodil har gjord sig visse overvejelser omkring økonomien. Hun skal kunne leve af sin cafe. I alle tilfælde på sigt. I begyndelsen er hun indstillet på at have en eller anden type job ved siden af. Hun har lovning på at blive tilknyttet et callcenter, hvor de sælger avisabonnementer. Oplysning er vigtig tænker hun, så det at sælge avisabonnementer synes hun faktisk er spændende.

Hun har e lille opsparing på 125.000 kr. som hun er parat til at bruge i forbindelse med etablering af caféen. Herudover bliver det nok nødvendigt at etablere en kassekredit i forbindelse med den løbende drift. Desuden tænker hun også at hun kan opnå leverandører kreditter i begyndelsen selv om det gør indkøbet en smule dyrere.

**Etableringsomkostninger**

Det er lige i Bodils ånd med den megen brug af genbrug eller vintage som det kaldes nu om dage. Det vil gøre etableringen af caféen meget billiger. Det dyreste bliver helt klar de nye typer kaffemaskiner. Noget dyrere end den gang da hun købte en kaffemaskine for første gang da hun sad i cafeudvalget på gymnasiet.

**Med venners hjælp**

Bodil har fået lovning fra flere af hendes venner om hjælp ved indretningen. Så lang tid kan det ikke tage at køre på genbrug for at finde gamle borde og stole og det at male lokalerne regner de heller ikke for noget.

Specielt et par af Bodils gamle højskoleveninder kunne hun godt tænke sig at have med i projektgruppen. Solveig er altid så positiv og stråler som en sol, mens Rikke er mere nøgterne og realistisk, når hun udtaler sig om noget. Solveig og Rikke ville helt klart kunne løfte det litterære niveau. Begge elskede når der var forfatterbesøg på højskolen. Så sad de alle tre på forreste række for at få det hele med.

**Etablering af en projektgruppe**

Iværksætterkonsulenten har opfordret Bodil til at etablere en projektgruppe for at gribe hendes projekt rigtigt an. På denne måde kan hun også få en masse positiv energi. Samtidig vil projektgruppen kunne fungere som ambassadører og på denne måde lave reklame for hendes nye bogcafé.

Bodil har tænkt sig at indkalde til et uforpligtigende møde hvor man vil drøfte mulighederne for etablering af Bodils BogCafé.

**Et uforpligtigende opstartsmøde**

Til dette uforpligtigende møde har Bodil tænkt sig at indkalde følgende:

* …
* …
* ..
* ..
* ..
* .
* .

Bodil har tænkt, at de på mødet skal drøfte følgende:

1. …
2. …
3. …
4. …
5. …
6. …
7. …

**To do now**

Du fortsætter selv herfra. Hvor du ikke har oplysninger nok skaber du selv forudsætningerne.

|  |  |
| --- | --- |
| **Case arbejde** | |
| Læs case materialet grundigt igennem og forstå casen ud fra de fire grundlæggende projektfaser | Beskriv og begrund hvad der hører til følgende projektfaser:   * Fase 1 - Idé- og målsætningsfasen * Fase 2 - Analyse- og planlægningsfasen * Fase 3 - Gennemførelsesfasen med overgang til drift * Fase 4 - Evaluering og læring |
| Projektets scope m.m. | Lav en formulering på projektets scope   * Projektets scope * Sæt ord på projektet ud fra projektets formål-effekt matrix |
| Ydrestyret vs Indrestyret | Drøft case materialet ud fra følgende:   * Et ydrestyret perspektiv * Et indrestyret perspektiv |
| Projektets beskaffenhed | Beskriv projektets kompleksitet ud fra følgende:   * Kompleksitetsmatrix * Projektets portræt |
| Projektmodel | Valg af projektmodel   * Sekventiel, iterativ eller spiral projektmodel |
| Projektets forretningsmodel | Beskriv casen vha. projektets forretningsmodel   * BMC + VPC |
| SWOT + Risikoanalyse | Udarbejd følgende for projektet:   * SWOT-analyse * Mulighedsmatrix * Risiko-analyse |
| Projektets interessenter | * Udarbejd følgende for projektet:   + Interessentkort 1 og 2 |
| Projektets organisering | Beskriv projektets organisering ud fra følgende:   * Projektejer * Styregruppe * Projektleder * Projektgruppe * Referencegruppe |
| Projektets planlægning | Planlæg projektet via udarbejdelse af følgende:   * Udarbejd en WBS * Udarbejd et Gantt kort * Aktivitetsansvarlige udpeges * Beskriv interne sammenhænge i projektet |
| Projektets gennemførelse og overgang til drift | Beskriv projektets gennemførelse og overgang til drift ud fra følgende:   * Projektets Gantt kort * Drøft betydning af en evt. forsinkelse * Drøft om der er tale om et Function Boxed eller Time Boxed projekt |

|  |  |
| --- | --- |
| Evaluering og læring | Foretag en evaluering af projektets gennemførelse   * Evaluere ud fra 1. og 2. ordens læring |
| Projektledelse | Drøft hvilken projektledelse der er hensigtsmæssig ud fra følgende:   * Adize fire lederroller * Gamemaster teknikken * Medarbejdertilpasset projektledelse * Netværksbaseret projektledelse * Anerkende projektledelse * Balancen mellem disciplinerede og agil projektledelse |
| Projektteamet | Drøft hvorledes projektteamet kan udvikle sig ud fra følgende:   * Projektteamet udviklingsproces * Konflikt trappen |
| Kommunikation og forandring | Udarbejd en kommunikationsplan på baggrund af følgende:   * Interessentanalysen * Projektets organisering |
| Projektets økonomi | Udarbejd en økonomisk plan for projektet ud fra følgende:   * Projekts etableringsomkostninger * Et driftsbudget for projektet – år 1 til 5 |